Υλικό Φυσικής-Χημείας
Ταλαντώσεις

	Δύο ταλαντώσεις και ένα διάγραμμα.

Δύο σώματα Α και Β της ίδιας μάζας εκτελούν ΑΑΤ, στην ίδια διεύθυνση γύρω από την ίδια θέση ισορροπίας και στο διπλανό διάγραμμα δίνεται η μεταβολή της δύναμης επαναφοράς, που ασκείται σε κάθε σώμα, σε συνάρτηση με την απομάκρυνσή του x.
i)  Για τις ενέργειες ταλάντωσης των δύο σωμάτων ισχύει:
α) ΕΑ=2ΕΒ,   β) ΕΑ = ΕΒ,   γ) ΕΑ = ½ ΕΒ.

  ii) Αν τα δυο σώματα κάποια στιγμή ξεκινούν ταυτόχρονα από τις ακραίες αρνητικές θέσεις της ταλάντωσής τους, τότε θα συναντηθούν για πρώτη φορά στην θέση x, όπου:
α) x < 0,     β)  x=0 ,    γ)  x >0.

Απάντηση:
Η δύναμη επαναφοράς, ικανοποιεί την εξίσωση F=-D∙x, οπότε για τις δύο σταθερές επαναφοράς έχουμε:

i) Για τις ενέργειες ταλάντωσης έχουμε:

Σωστό το γ).
Εναλλακτικά: Το έργο της συντηρητικής δύναμης επαναφοράς, συνδέεται με την δυναμική ενέργεια με την εξίσωση WF=-ΔU=Uαρχ – Uτελ. Αλλά τότε παίρνοντας την μετακίνηση του σώματος Α από τη θέση ισορροπίας x=0 στη θέση πλάτους x=+β, θα έχουμε WF,Α= - Uβ = -ΕΑ. Όμως το παραπάνω έργο είναι αριθμητικά ίσο με το εμβαδόν του χωρίου, στο διάγραμμα F-x, δηλαδή το εμβαδόν του κίτρινου τριγώνου είναι ίσο αριθμητικά με την ενέργεια ταλάντωσης Ε1. Το αντίστοιχο εμβαδόν του γκρι τριγώνου είναι αριθμητικά ίσο με την ενέργεια ταλάντωσης Ε2. Αλλά για τα εμβαδά των δύο τριγώνων  ισχύει Ε2=2Ε1 (το 2ο τρίγωνο έχει το ίδιο ύψος και διπλάσια βάση από το 1ο ). Αλλά τότε το Β σώμα έχει και διπλάσια ενέργεια ταλάντωσης από το Α σώμα.
ii) Για τις περιόδους των δύο σωμάτων έχουμε:

Αλλά ξεκινώντας τα δυο σώματα από τις ακραίες θέσεις (x1=-β και x2=-2β), το καθένα θα χρειαστεί χρόνο ¼ Τ για να φτάσει στην θέση ισορροπίας, x=0. Αλλά αφού Τ2>Τ1, πρώτο θα περάσει από τη θέση ισορροπίας το σώμα Α το οποίο ξεκίνησε και από τη θέση 
x=-β, ενώ το Β ακολουθεί, απέχοντας κάθε στιγμή μεγαλύτερη απόσταση από τη θέση ισορροπίας. Συνεπώς η συνάντηση των δύο σωμάτων θα συμβεί την στιγμή t2, μετά τη στιγμή ¼ Τ1, δεξιά της θέσης ισορροπίας, σε κάποια θετική απομάκρυνση x.
Σωστό το γ).

